als_Latn dik_Latn sag_Latn
Kryetari i komunës së Podujevës z. Agim Veliu sot në Sallën e Mbledhjeve priti përfituesit e shtëpive me karakter social dhe gazetarët, të cilët fillimisht i informoi lidhur me angazhimet e komunës për të përkrahur rastet e rënda sociale, e në këtë rast ndërtimin e shtëpive me karakter social. Veliu i informoi të pranishmit se vitin e kaluar komuna nga buxheti i saj ka ndërtuar dhjetë shtëpi, kurse dy të tjera i ka bërë nëpërmes donatorëve. Po ashtu edhe këtë vit komuna do të ndërtoj nëntë shtëpi, duke shpresuar se edhe për të tjera do të gjinden donatorë dhe ky ritëm i financimit dhe ndërtimit të shtëpive për rastet e rënda do të vazhdoj vit për vit, përderisa nuk do të ketë më raste të rënda të strehimit, nënvizoi ai. Kryetari u tha pjesëmarrësve se vlerësimi i gjendjes të aplikuesve për ndërtim të shtëpive është bërë nga një komision që ka përvojë të madhe në këtë drejtim, prandaj jemi të bindur se selektimi është bërë drejtë, duke u bazuar në kritere sociale dhe assesi në anime të natyrave tjera.
Më pas filloi ceremonia e dhënies së vendimeve, të cilat ua shpërndau kryetari Veliu përfituesve të shtëpive.
Kurse më vonë në fshatin Pakashticë në familjen e vogëlushit jetim Muhamet Salihut u vu gurëthemeli i ndërtimit të shtëpisë, ku kryetari Veliu në mënyrë ceremoniale vuri i pari betonin në themelin e shtëpisë. Me këtë rast filloj edhe zbatimi i plotë i këtij projekti.
Në këtë ngjarje të rëndësishme merrnin pjesë edhe drejtorë të drejtorive, zyrtarë komunal, përfaqësues të fshatit Pakashticë, si dhe gazetarë lokal, kurse për çudi edhe përkundër njoftimeve të bëra një ditë më parë, nuk ishte asnjë përfaqësues i televizioneve qendrore për ta filmuar këtë ngjarje me rëndësi për shtresat e rënda sociale.
Shtëpitë e ndërtuara do të kenë një sipërfaqe diku rreth 57 m2 me dy dhoma gjumi, një dhomë të ditës me kuzhinë, banjë dhe korridor. Vlera e një shtëpie kap shumën prej 11099,44 euro, kurse punimet do ti kryej kompania “Dekor”.
als_Latn als_Latn als_Latn als_Latn als_Latn